als_Latn dik_Latn sag_Latn
Qendra Spitalore “Nene Tereza” është kthyer ne “gropën e zeze” te shëndetësisë shqiptare. Ky institucion u ka borxh dhjetëra kompanive shumen prej 22 milionë euro, pasi ka blere artikujt shëndetësore pa u likuiduar paratë. Shifra konsiderohet shume e larte pasi vete buxheti i QSUT-se ne një vit është 15 milionë euro. Debiti është mbledhur ne tete vitet e fundit dhe po njeh vetëm rritje. Ndërsa zyrtaret aktuale e kane te vështire te flasin mbi këtë argument, Pellumb Pipero ne cilësinë e ish -drejtorit te politikave shëndetësore na shpjegon se si është rritur ky borxh. Detyrimi me i madh është ai ndaj kompanive qe furnizojnë shërbime te rëndësishme dhe me fluks te madh siç është dializa apo kardiokirurgjia. Kompanitë ndaj te cilave shteti është debitor pohojnë se nëse nuk likuidohen do te nisin procese gjyqësore ndaj spitalit apo ne rastin me te keq do ndërpresin furnizimin me medikamente dhe materiale mjekësore. Qeverise se re i shtohen kështu përveç 200 milionë eurove te debitit për punët publike, edhe 22 milionë euro te borxhit për ilaçet e blera nder vite.
als_Latn